b"\n_START_ARTICLE_\nChatroulette.com\n_START_SECTION_\nDescripci\xc3\xb3\n_START_PARAGRAPH_\nChatroulette va ser creat per Andrey Ternovskiy, un estudiant de 17 anys de Moscou, i va comen\xc3\xa7ar a funcionar el novembre de 2009. Va passar de tenir 500 visitants mensuals a 50.000 en un mes. Per mar\xc3\xa7, Ternovskiy va estimar 1,5 milions de visitants, un ter\xc3\xa7 dels quals provenien dels Estats Units._NEWLINE_El lloc web utilitza Adobe Flash per mostrar la c\xc3\xa0mera web. La xarxa flash P2P, permet a gaireb\xc3\xa9 totes les seq\xc3\xbc\xc3\xa8ncies de v\xc3\xaddeo i d'\xc3\xa0udio viatjar directament entre els ordinadors dels usuaris, sense necessitat d'utilitzar l'amplada de banda del servidor. El mar\xc3\xa7 de 2010, Ternovskiy dirigia el lloc des del seu dormitori, amb l'ajuda de quatre programadors que treballaven de forma remota. Despr\xc3\xa9s d'una fase de creixement inicial finan\xc3\xa7ada per una inversi\xc3\xb3 de 10.000 d\xc3\xb2lars dels seus pares, el lloc se sustenta amb enlla\xc3\xa7os de publicitat d'un servei de cites en l\xc3\xadnia."